17/12/2014 | Administración LocalMunicipal
Cambre
Notificación expediente de orde de execución nº 2014/I002/139

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 1881/2013, de data 04/09/2014, en relación co expediente de orde de execución número 2014/I002/000139 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Suspender inmediatamente os actos de construcción está a realizar don Francisco Bienvenido Fanals Belchin en Fraiz, nº 16, Cecebre, consistentes na reforma e ampliación dunha construcción auxiliar e a reforma da vivenda sen licenza e a construcción dun peche sen axustarse á licenza concedida por resolución da concelleira delegada de Urbanismo e Medio Ambiente de data 26 de decembro de 2012, de acordo co artigo 209 da Lei 9/2002 de ordenación urbanística e protección do medio rural de Galicia. Se o interesado non interrompera a actividade no prazo de 24 horas dende a notificación do acordo de suspensión, se procederá ó precintado das obras, instalacións e elementos auxiliares das actividades obxecto da suspensión, á retirada dos materiais e maquinaria afectos á obra, ou á adopción de calquera outra medida que sexa conveniente a prol da efectividade da suspensión, de acordo co apartado 2º do artigo 209 citado. O incumprimento polo infractor da presente orde de suspensión poderá dar lugar a que se poña o mesmo en coñecemento do Ministerio Fiscal para a depuración das responsabilidades penais a que puidera haber lugar, de acordo co Art.51 do Regulamento de Disciplina Urbanística. Segundo. Dar conta da presente ao Jairo Ivan Gnecco Hartl e ó xefe da Policía Local para que se vixíe o cumprimento da orde de suspensión e se proceda inmediatamente á execución forzosa da mesma no suposto de incumprimento por parte do interesado no prazo arriba indicado, debendo dispor de cantos elementos, persoais ou materiais sexan precisos para retirar ou precinta-la maquinaria, útiles e materiais de obra afectos á actividade suspendida, para o cal deberá poñerse previamente tal situación en coñecemento do xefe da sección de Servicios, todo esto de acordo cos artigos 209.2 da Lei 9/2002 de ordenación urbanística e protección do medio rural de Galicia e 52 do Regulamento de disciplina urbanística. Terceiro. Incoar expediente de reposición da legalidade urbanística co obxecto de determina-la compatibilidade das obras e o uso proxectado co ordenamento urbanístico vixente, de conformidade co disposto polo artigo 209.1 da Lei 9/2002 de ordenación urbanística e protección do medio rural de Galicia. Cuarto. Conceder audiencia aos interesados polo prazo de dez días contados a partir do seguinte ó recibo desta notificación para que realicen as alegacións e presenten os documentos e xustificacións que estimen pertinentes, de acordo co Art.84 da Lei de réxime xurídico e procedemento administrativo común e Art.209.3 da Lei 9/2002 de ordenación urbanística e protección do medio rural de Galicia. Instruído o expediente de reposición da legalidade e logo da audiencia ó interesado, se as obras non fosen legalizables por ser incompatibles co ordenamento urbanístico acordarase a súa demolición a costa do interesado e se procederá a impedir definitivamente os usos a que dera lugar, ou se é o caso, a reconstrucción do indebidamente demolido, de acordo co Art.209.3 a) da Lei 9/2002 de Ordenación Urbanística e Protección do Medio Rural de Galicia. Se as obras fosen legalizables, por ser compatibles co ordenamento urbanístico, requirirase ó interesado para que nun prazo de tres meses presente a solicitude da oportuna licencia, manténdose a suspensión das obras en tanto esta non sexa outorgada, de acordo ca letra b) do artigo anterior. Esta resolución, por tratarse dun acto de trámite, non pon fin á vía administrativa, polo que contra ela non cabe recurso. Non obstante, e a teor do establecido nos artigos 107 e 116 da Lei 30/1992, a orde de suspensión contida no apartado primeiro da mesma poderá recorrerse potestativamente en reposición ou ser impugnada directamente ante a xurisdicción contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o dictou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ó recibo da presente notificación e deberá presentalo perante o Xulgado do Contencioso-Administrativo de A Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente. Cambre, 3 de decembro de 2014 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz